Kraai of gorilla? Video laat internet kopkrapSkermgreep uit die video ŉ Video van ŉ eienaardige kraai, wat soos ŉ gorilla lyk, laat sosialemediagebruikers kopkrap. Volgens die BBC is die video deur Keitaro Simpson in Nagoya, Japan, verfilm. In die video lyk dit of die kraai op sy vlerke staan – wat dit byna soos ŉ aap laat lyk wat op sy voorarms staan. Die video is wyd op sosiale media gedeel en is reeds byna 11 miljoen keer gekyk. Simpson het aan Newsweek gesê hy was verstom deur die eienaardige verskynsel. Dr. Kaeli Swift, wat in voëlgedrag spesialiseer, het op haar beurt gesê dit is moontlik dat die kraai bloot besig was om in die son te bak. “Voëls loop nie op hulle vlerke nie – die kraai is waarskynlik verfilm in die oomblik voor hy weer sy vlerke teruggetrek het.” 朝から衝撃をありがとう。心臓に悪い、 pic.twitter.com/fDlOGiumD6 — LIWJATAN (@keita_simpson) June 20, 2019 Klik hier as die video nie direk in jou webblaaier wil speel nie.